Iromo pwoyo lalar wang 10, ka odoko ni nywako yoo ki litino nio wa i ceng me pwoyo mego.
Dwonlwak
Tin nino ma pire tek bot mego ducu me wilobo ni, pien meno nino me nipo nyodo acel acel mua ki i kom mego.
I paci ducu mego aye wir ma pire tek, ma peko ducu ojenge i kome. Pol litino gibedo cok cok ki megigi, pien kit niang pa mego tye ma opore ki mwol botgi, i yoo me lok botgi ki niang me mwolo.
Ento litino mogo polkare wiigi teng woko i kom megigi pien pi mwolo nyo kit yom me lok kwedgi, ma giatamo ni obedo kit me goro, ma kare mogo pe nongo gimito winyo dog mege. Ento meno pe romo time bot wege pi gero ki culo wang dingo ki lut oyot.
Kit mege kono bene tye patpat, mogo ciro tim maracu pa litinogi ki tek cwiny, ento mogo bene wii gony woko oyot oyot me keto latin piny ki lut bene cut calo wego.
Ento ki lok ada, lukangec mapol nyuto ni odoo pe pwonyo litino, ento juko kit me bwamigi pi tututno, ma ki ngec eno, inongo ni latin acel romo nongo lut tyen mapol nino ki nino, pien odo doko calo gin kome ma wiye wil pi lite ka ce dong goco otum.
Pwony matir en aye me lok ki latin nicake wa i dogcak nio ma lake odoko tek li ngang. Meno weko latin romo niang kit diro me kelo ki gamo lok ki niang matir, labongo pyem nyo jenye labongo niang tyen lok.
Pol peko pa litino tye i kine kare me lokegi nia  i kom tino me tegi calo laco nyo dako, pien i kare eno nongo tye moc miti mapol totwal i komgi, ma polkare romo kelo jemo ki kukukuku i kin lanyodo ki latin. Ma meno lanyodo myero obed ki diro me niang ki tic iye ki yoo matir.
I kinkare eno litino gimaro bedo i dul ma opore ki me mwakagi, ma ka gitye kacel gineno ni gin aye gitye ki niang madit loyo, dok gibedo ki lok me kwiya piny pa lonyodogi, kun gin aye ngecgi nok pien pud gitye ka dongo adonga.
Ka inen itye ki mo ma kite odoko kilau totwal, ci kare mogo nongo oneno kit tim eno ki bot lowotgi, ma polkare latin ma kumeno bene romo bedo latela wii mukene ni, ma mito nyuto twerone wa i kom lonyodo ne kit ma en etiyo kwede i kom joo dule.
Ento kit me bedo bulu duny woko ka gutegi anyim i kine mwaka 23 nio 26, gicako bedo ki niang me poro tam ma patpat kit ma gikelo kwede bote.
Pieno tye ada ni ka inen latin ma otire oo wa inino me pwoyo lunyodone, ci nongo opwonye maber ki niang tutte pa lunyodone i kome, ma nywako yoo me oo i agiki pe tye yot, mogo bedo ki twon gum ki tanga ma oa ki bot ladit mamalo kwica, ma ka pwoc eno onen ci myero gipwo en lacwec wang gipa labongo lewic iye.
luo_Latn luo_Latn mri_Latn mri_Latn luo_Latn luo_Latn luo_Latn luo_Latn mri_Latn luo_Latn luo_Latn luo_Latn luo_Latn